
Қытай Халық Республикасынан шығатын титан диоксидіне қатысты демпингке қарсы шараны қолдануды тоқтата тұру туралы хабарландыру

Еуразиялық экономикалық комиссия Алқасының 2026 жылғы 21 қыркүйектегі № 124 шешіміне сәйкес 2026 жылғы 4 қазаннан бастап 2027 жылғы 10 тамызды қоса алғанға дейін Қытай Халық Республикасынан шығатын және Еуразиялық экономикалық одақтың кедендік аумағына әкелінетін титан диоксидіне қатысты демпингке қарсы шараны қолдану тоқтатыла тұрды.
Көрсетілген демпингке қарсы шараны қолданудың тоқтатыла тұруына байланысты тиісті кезеңге демпингке қарсы божды төлеусіз Қытай Халық Республикасынан шығатын титан диоксидін әкелуге сандық шектеулерді (квоталарды) бөлу және лицензиялар беру тоқтатылады.
[bookmark: _GoBack]Бұдан бөлек, Қазақстан Республикасы Сауда және интеграция бірінші вице-министрінің 2026 жылғы 2 қазандағы № 277-НҚ бұйрығымен Қазақстан Республикасы Сауда және интеграция бірінші вице-министрінің «2026 жылға арналған титан диоксидін әкелуге сандық шектеулердің (квоталардың) көлемдерін тарихи жеткізушілер арасында бөлу туралы (1 және 2-кезеңдер)» 2026 жылғы 14 сәуірдегі № 167-НҚ бұйрығының күші жойылды.
